_:n4700c283f2c042e79a95b6ac9c626f54xb0
<http://schema.org/description>
"Twitter Др Радомир Виденовић, професор Филозофског факултета на  предмету  Етика, одржао је предавање под насловом: „Етика као изградња (и пут опстанка) човека и човечанства”.  Ово, прво у серији јавних предавања, која ће бити одржана у оквиру Форума за примењену етику у оквиру Центра за научноистраживачки рад САНУ и Универзитета у Нишу, одржано је 4. марта 2015. године на Универзитету у Нишу. Разлог за бављење овом темом су моралне дилеме које долазе са експанзијом знања и могућностима њихове  злоупотребе. Предавању је присуствовала и проф. др Невена Петрушић, повереница за заштиту равноправности, која је узела активно учешће у дискусији. &quot;Декаде која су  за нама донела су бројна сазнања у свим областима науке. Истовремено је постала важна нова Прометејска улога снага и одговорност које долазе развојем сазнања и технологија у науци  укључујући продужење људског живота и унапређење људске врсте. Ова сазнања донела су велико добро, огроман ризик, неједнакост у моћи и ауторитету, велика права и обавезе.  Наука се, притом, креће тако брзо да је етика корак иза, а правне норме настају на терену моралних дилема. Примена нових технологија изненадила је и етику и права и социологију, а нова огромна снага биотехнологије довела је и до нових етичких дилема, уз основно питање: како користити знање и технологију на опште добро? Оно што уједно плаши је закључак, да све може да се употреби може и да се злоупотреби (Нобел). Постало је јасно да оно што је технички изводљиво није увек и етички допуштено.Популаризација науке има веома велики значај, будући да је то за сада главни канал којим се са релевантним достигнућима упознаје најшира публика од које се очекује смислено разматрање и одлучивање о питањима од суштинског значаја за будућност човечанства. Биотехнологија, нанотехнологија и вештачка интелигенција имају потенцијал да створе огромне и веома сложене опасности ако се користе непажљиво или малициозно. Управо су ово били разлози за формирање  форума за примењену етику у оквиру Центра за научноистраживачки рад САНУ и Универзитета у Нишу. Задатак форума био би промовисање стандарда у професионалној и примењеној етици, усмеравање и подизање будности јавности на поједине етичке дилеме, организовање јавних трибина, предавања, издавање саопштења и публикација.&quot;,  истакла је проф. др Мирослава Живковић, координатор Форума, објашњавајући значај његовог формирања и третирања оваквих тема."
<https://ni.ac.rs/novosti-i-dogadjaji/etika-kao-izgradnja-coveka-i-covecanstva>